Diari Oficial de la Generalitat Valenciana


Sumari del DOGV 4873, del 29-10-2004 (2004/10376)

ORDE de 3 de setembre de 2004, de la Conselleria de Cultura, Educació i Esport, per la qual es modifica l'autorització d'obertura i funcionament per als ensenyaments que s'especifiquen en l'annex a diversos centres docents privats.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4873

Data del DOGV
:   29-10-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/10528


Data del document
:   03-09-2004

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * València
    * San Antonio de Benagéber
    * Cullera
    * centre d'ensenyament
    * ensenyament privat

ORDE de 3 de setembre de 2004, de la Conselleria de Cultura, Educació i Esport, per la qual es modifica l'autorització d'obertura i funcionament per als ensenyaments que s'especifiquen en l'annex a diversos centres docents privats. [2004/F10772]
  
Els expedients han sigut iniciats a instància dels representants de la titularitat dels centres que sol·liciten la modificació de l'autorització d'obertura i funcionament per als ensenyaments que s'especifiquen en l'annex.
  
La Direcció General d'Ensenyament va declarar, per resolucions individualitzades per a cada centre, l'adequació de les instal·lacions proposades, pel que fa a espais educatius, al que disposa la normativa aplicable. Per la qual cosa l'autorització d'obertura i funcionament ha d'ajustar-se a allò disposat a l'article 6.3 del Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Cada expedient ha sigut tramitat per la Direcció Territorial de Cultura, Educació i Esport corresponent i inclou informe favorable de la Unitat Tècnica de Construccions i el compromís d'aportar la relació de professors i titulacions respectives, abans de l'inici de les activitats educatives corresponents, de conformitat amb la normativa aplicable.
  
Vists la Llei Orgànica 8/1985, de 3 de juliol, (BOE de 04.07.1985), Reguladora del Dret a l'Educació; la Llei Orgànica 1/1990, de 3 d'octubre, (BOE de 04.10.1990), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.2002); el Reial Decret 1.537/2003, de 5 de desembre (BOE de 10.12.2003), pel qual s'establixen els requisits mínims dels centres que impartisquen ensenyaments escolars de règim general, i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Únic
  
Modificar l'autorització d'obertura i funcionament dels centres que s'especifiquen en l'annex, en els termes que s'hi assenyalen.
  
Disposicions addicionals
  
Primera
  
Els centres han de presentar la relació del professorat i les titulacions respectives, davant la Direcció Territorial de Cultura, Educació i Esport corresponent, a fi de la seua aprovació abans de l'inici de les activitats educatives, previ informe favorable de la Inspecció Educativa.
  
Segona
  
La present autorització donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 3 de setembre de 2004
  
El conseller de Cultura, Educació i Esport
  
ALEJANDRO FONT DE MORA TURÓN
  
ANNEX
  
Centre: Fundación San Vicente Ferrer
  
Titular: Fundación Colegio Imperial Niños Huérfanos de San Vicente Ferrer
  
Domicili: c/ Vereda, s/n
  
Localitat: San Antonio de Benagéber
  
Província: València
  
Codi: 65101827
  
Ensenyaments i capacitat màxima que s'autoritzen:
  
- Educació Especial, suport a la integració, amb 1 unitat i 15 llocs escolars, de manera que el centre quedarà configurat en la seua totalitat amb la següent composició:
  
- 6 unitats d'Educació Primària, amb 150 llocs escolars.
  
- 4 unitats d'Educació Secundària Obligatòria, amb 120 llocs escolars.
  
- 1 unitat d'Educació Especial (suport a la integració per a Educació Primària), amb 15 llocs escolars.
  
Centre: La Milagrosa
  
Titular: Hijas de la Caridad de San Vicente de Paúl
  
Domicili: C/ Cervantes, 18
  
Localitat: Cullera
  
Província: València
  
Codi: 75016537
  
Ensenyaments i capacitat màxima que s'autoritzen:
  
- Educació Especial, suport a la integració en Educació Secundària Obligatòria, amb 1 unitat i 15 llocs escolars, de manera que el centre queda configurat en la seua totalitat amb la següent composició:
  
- 6 unitats d'Educació Infantil, amb 150 llocs escolars.
  
- 12 unitats d'Educació Primària, amb 300 llocs escolars.
  
- 8 unitats d'Educació Secundària Obligatòria, amb 240 llocs escolars.
  
- 2 unitats d'Educació Especial (suport a la integració una per a Educació Primària i altra per a Educació Secundària Obligatòria), amb 30 llocs escolars.
  
Centre: Escuelas San José (I. Politécnico)
  
Titular: Provincia de Aragón de la Compañía de Jesús
  
Domicili: av. de les Corts Valencianes, 1
  
Localitat: València
  
Província: València
  
Codi: 15209947
  
Ensenyaments i capacitat màxima que s'autoritzen:
  
- Educació Especial, suport a la integració, amb 2 unitats i 30 llocs escolars, de manera que el centre queda configurat en la seua totalitat amb la següent composició:
  
- 30 unitats d'Educació Primària, amb 750 llocs escolars.
  
- 24 unitats d'Educació Secundària Obligatòria, amb 720 llocs escolars.
  
- 10 unitats de Batxillerat, amb 350 llocs escolars, en les modalitats de Ciències de la Natura i de la Salut; Humanitats i Ciències Socials i Tecnologia.
  
- 4 unitats d'Educació Especial Específica, amb 60 llocs escolars.
  
- 2 unitats d'Educació Especial (suport a la integració, 1 per a Educació Primària i una altra per a Educació Secundària Obligatòria), amb 30 llocs escolars.
  
- Cicles Formatius de Grau Mitjà:
  
· 4 unitats de Mecanitzat, amb 120 llocs escolars.
  
· 4 unitats d'Equips i Instal·lacions Electrotècniques, amb 120 llocs escolars.
  
· 2 unitats d'Equips Electrònics de Consum, amb 60 llocs escolars.
  
· 1 unitat de Gestió Administrativa, amb 30 llocs escolars.
  
· 2 unitats d'Instal·lació i Manteniment Electromecànic de Maquinària i Conducció de Línies, amb 60 llocs escolars.
  
- Cicles Formatius de Grau Superior:
  
· 2 unitats de Producció per Mecanitzat, amb 60 llocs escolars.
  
· 2 unitats d'Instal·lacions Electrotècniques, amb 60 llocs escolars.
  
· 2 unitats de Regulació i Control Automàtics, amb 60 llocs escolars.
  
· 2 unitats de Desenrrotllament i Aplicació de Projectes de Construcció, amb 60 llocs escolars.